  Майя Бывальцева Алнаш ёросысь паралимпиец Владислав Лекомцев Финляндиысь Вуокаттиын Куасэн бызьылонъя но биатлонъя дуннелэн кубокез понна вожвылъяськонлэн кыкетӥ люкетаз куасэн ӵошатсконъёсын вань зарни медельёсты утӥз. Йылпумъянъёс Калыккуспо паралимпи комитетлэн сайтаз шараямын. 19-тӥ южтолэзе шоро-куспо дистанциын (12,5 иськем) ӵошатсконъёс ортчизы, 20-тӥ южтолэзе – спринт (1,2 иськем), 22-тӥ южтолэзе – кузь дистанциын (20 иськем), 23-тӥ южтолэзе – вакчи (7,5 иськем). 25-тӥ но 26-тӥ южтолэзе биатлонъя ӵошатсконъёс ортчозы. Тодэ вайытом, суй-пыдзыя сӧсыр спортсменъёс пӧлын куасэн бызьылонъя но биатлонъя дуннелэн кубокезлэн нырысетӥ люкетэз Словениысь Планицаын мынӥз. Владислав Лекомцев ваньмаз ӵошатсконъёсын вормиз.  Тегъёс: Спорт Удмуртия ВладиславЛекомцев куасэнбызьылон ДуннелэнКубокез  